เงินบาทเปิด 29.88/94 บาท
ธนาคารกรุงเทพ รายงาน เงินบาทเปิด 29.88/94 บาท ตลาดไร้ปัจจัยใหม่ คาดแกว่งในกรอบแคบ
27 ต.ค. 2553

ธนาคารกรุงเทพ รายงาน เงินบาทเปิด 29.88/94 บาท ตลาดไร้ปัจจัยใหม่ คาดแกว่งในกรอบแคบ
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 29.88/94 บาท/ดอลลาร์ ใกล้เคียงจากช่วงเย็นวานนี้ที่ปิดตลาดที่ระดับ 29.89/91 บาท/ดอลลาร์
วันนี้คาดว่าเงินบาทจะทรงตัวอยู่ในกรอบแคบ เพราะไม่มีปัจจัยใหม่ที่จะมีผลต่อตลาดในช่วงนี้ เป็นเพียงการประกาศตัวเลขเศรษฐกิจประจำสัปดาห์ของสหรัฐฯ เท่านั้น
"มองว่าน่าจะทรงตัวอยู่ในกรอบแคบๆ บวกลบประมาณ 3-4 สตางค์เท่านั้น เพราะตอนนี้ไม่มีปัจจัยอะไรที่จะทำให้บาทเคลื่อนไหวเร็ว" นักบริหารเงิน ระบุ
ส่วนการเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ ค่าเงินเยนอยู่ที่ระดับ 81.40/60 เยน/ดอลลาร์ ส่วนค่าเงินยูโรอยู่ที่ระดับ 1.3850/3870 ดอลลาร์/ยูโร
คืนนี้ สหรัฐฯ จะประกาศตัวเลขเศรษฐกิจที่สำคัญ เช่น กระทรวงพาณิชย์รายงานยอดขายบ้านใหม่เดือนก.ย., ยอดสั่งซื้อสินค้าคงทนเดือนก.ย. และสำนักงานสารสนเทศด้านการพลังงานของสหรัฐ (EIA) เปิดเผยตัวเลขสต็อกน้ำมันรายสัปดาห์ เป็นต้น  
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 29.85-30.00 บาท/ดอลลาร์